Na temelju točke 6.6. Programa mjera razvoja poduzetništva u Primorsko-goranskoj županiji za razdoblje 2026. – 2029. godine („Službene novine“ broj 36/26) i točke I. Odluke o raspisivanju Javnog poziva za dodjelu potpora temeljem Programa mjera razvoja poduzetništva u Primorsko-goranskoj županiji za razdoblje 2026. – 2029. godine u 2026. godini za Mjere 2.1, 2.3, 2.6 i 2.7 (župan, KLASA: 024-01/26-01/39, URBROJ: 2170-01-01/6-26-12, od 24. rujna 2026. godine), 

PRIMORSKO-GORANSKA ŽUPANIJA
Upravni odjel za turizam, poduzetništvo i ruralni razvoj

o b j a v lj u j e  dana 28. rujna 2026


J A V N I  P O Z I V

za dodjelu potpora temeljem Programa mjera razvoja poduzetništva u Primorsko-goranskoj županiji za razdoblje 2026. – 2029. godine u 2026. godini za Mjere 2.1, 2.3, 2.6 i 2.7


I.  NAZIV TIJELA KOJE OBJAVLJUJE JAVNI POZIV

Upravni odjel za turizam, poduzetništvo i ruralni razvoj Primorsko-goranske županije
	

II.  PREDMET JAVNOG POZIVA

Program mjera razvoja poduzetništva u Primorsko-goranskoj županiji za razdoblje 2026. – 2029. godine u 2026. godini (u daljnjem tekstu: Program)  u dijelu – 6. Provedba Mjere 2 Potpore male vrijednosti za jačanje konkurentnosti mikro, malog i srednjeg poduzetništva, predstavlja akt na temelju kojeg se dodjeljuju potpore male vrijednosti u smislu Uredbe Komisije (EU) 2023/2831, od 13. prosinca 2023. godine o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.).

Programom dodjele potpora male vrijednosti utvrđuju se mjere za provedbu ciljeva - ciljevi i svrha Programa, korisnici potpora, davatelj potpore, obveze davatelja i primatelja/korisnika potpore, definiraju se pojmovi, postupak dodjele potpora, postupak obrade podnesenih prijava, ugovaranje, dodjela potpore, rokovi i nadzor nad namjenskim korištenjem potpore, trajanje Programa i lokacija provedbe, prihvatljivi i neprihvatljivi prijavitelji i sektori, prihvatljive aktivnosti i troškovi, iznos potpore, kriteriji za odabir, intenzitet potpore i visina novčanog iznosa, odredbe o zbrajanju (kumulaciji potpore), vremenski okvir postupka dodjele potpora te objavljivanje i provedba.

Predmet ovog Javnog poziva je dodjela potpora male vrijednosti poduzetnicima sa svrhom realizacije ciljeva Programa mjera razvoja poduzetništva u Primorsko-goranskoj županiji za razdoblje 2026. – 2029. godine u 2026. godini, putem sljedećih mjera:
1. Mjera 2.1 Unaprjeđenje procesa zbrinjavanja otpada i prelazak na kružno gospodarstvo (u daljnjem tekstu: Mjera 2.1)
2. Mjera 2.3 Sufinanciranje troškova opreme - prerađivačke djelatnosti (u daljnjem tekstu: Mjera 2.3)
3. Mjera 2.6 Potpore za razvoj inkluzivnog poduzetništva (u daljnjem tekstu: Mjera 2.6)
4. Mjera 2.7 Potpore novoosnovanim tvrtkama/obrtima - potpore poduzetnicima početnicima koji prvi put otvaraju obrt ili trgovačko društvo (u daljnjem tekstu: Mjera 2.7)


III.  PRIHVATLJIVI PRIJAVITELJI - KORISNICI POTPORE

Pod pojmom „Prijavitelj“ u ovom Javnom pozivu označava se subjekt malog gospodarstva (mikro i mali poduzetnik, a za Mjeru 2.1 mikro, mali i srednji poduzetnik) za koji se traži potpora. Prihvatljivi prijavitelji su fizičke i pravne osobe, isključivo registrirane kao obrti i trgovačka društva (d.o.o. i j.d.o.o.) u 100% privatnom vlasništvu, s registriranim sjedištem na području Primorsko-goranske županije, koji samostalno i trajno obavljaju dopuštene djelatnosti radi ostvarivanja dobiti odnosno dohotka na tržištu utvrđene prema kriterijima propisanim Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16), koji moraju imati minimalno jednu zaposlenu osobu (uključuje i samozapošljavanje) na puno radno vrijeme, na neodređeno.

Prihvatljivi Prijavitelji po mjerama:
Mjera 2.1 Unaprjeđenje procesa zbrinjavanja otpada i prelazak na kružno gospodarstvo 
Prijavitelji koji su mikro, mali i srednji poduzetnici te ulažu u nabavu dugotrajne imovine namijenjene za smanjenje nastanka otpada, ponovnu uporabu materijala, recikliranje, odvojeno prikupljanje i obradu otpada ili uvođenje sustava industrijske simbioze.

Mjera 2.3 Sufinanciranje troškova opreme - prerađivačke djelatnosti  
Prijavitelji koji su mikro i mali poduzetnici koji ulažu u nabavu dugotrajne imovine te su prema Odluci o Nacionalnoj klasifikaciji djelatnosti NKD 2025 („Narodne novine“ broj 47/2024) registrirani za područje C (Prerađivačka industrija), Odjeljak 10 – 32 (izuzev: Odjeljak 12 – Proizvodnja duhanskih proizvoda; Skupina 25.3 – Proizvodnja oružja i streljiva; Skupina 30.4 – Proizvodnja vojnih borbenih vozila).

Mjera 2.6 Potpore za razvoj inkluzivnog poduzetništva
 Prijavitelji  koji su mikro i mali poduzetnici te planiraju ulaganje u prilagodbu poslovnog prostora radi pristupačnosti osobama s invaliditetom (OSI) i smanjene pokretljivosti (OSP) ili su sami poduzetnici s invaliditetom.

Mjera 2.7 Potpore novoosnovanim tvrtkama/obrtima
Prijavitelji koji su mikro i mali poduzetnici početnici koji prvi put otvaraju obrt ili trgovačko društvo, upisani u odgovarajući registar najduže 36 mjeseci prije dana podnošenja prijave te u prethodne dvije godine nije bio vlasnik ili suvlasnik drugog poslovnog subjekta,

Prijavitelj se može prijaviti samo na jednu mjeru u sklopu Javnog poziva.

Prihvatljivim djelatnostima smatraju se djelatnosti koje nisu obuhvaćene popisom neprihvatljivih sektora i djelatnosti navedenim u dijelu točke II. Uputa za prijavitelje  pod nazivom  Neprihvatljivi sektori. 
Nisu prihvatljivi prijavitelji koji se bave primarnom poljoprivrednom djelatnosti i ribarstvom (osim šumarstva), djelatnostima kockanja i klađenja,  trgovinom, financijskom djelatnosti i djelatnosti osiguranja, poslovanjem nekretninama, pravnim djelatnostima, upravljačkom djelatnosti, savjetovanjem u vezi s upravljanjem te odnosima s javnošću i djelatnosti priopćavanja.

Prijavitelj je u trenutku podnošenja prijave registriran za prihvatljive djelatnosti u kojima provodi aktivnosti koje su u funkciji obavljanja njegove glavne djelatnosti, navedene u Obavijesti o razvrstavanju poslovnog subjekta prema NKD 2025. („Narodne novine“ broj 47/2024), odnosno kod obrta, pretežite djelatnosti koja se dokazuje izvatkom iz Obrtnog registra.

Na potpore se primjenjuje Zakon o državnim potporama („Narodne novine“ broj 47/14 i 69/17;) kojim se propisuje se da se potpore male vrijednosti dodjeljuju u skladu s važećim odredbama Uredbe Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (SL L 2023/2831, 15.12.2023).


IV.  PRIHVATLJIVE AKTIVNOSTI, TROŠKOVI, INTENZITET I IZNOS POTPORE 

Za sve mjere prihvatljive su aktivnosti i troškovi nastali nakon 1. siječnja 2026. godine pa do prijave na Javni poziv. Aktivnosti i troškovi moraju biti u funkciji obavljanja glavne djelatnosti prijavitelja navedenoj u Obavijesti o razvrstavanju poslovnog subjekta prema NKD 2025. („Narodne novine“ broj 47/2024) odnosno kod obrta, navedene kao pretežita djelatnost koja se dokazuje izvatkom iz Obrtnog registra. Sve aktivnosti i ulaganja moraju se provoditi na području Primorsko-goranske županije

Najmanji iznos potpore za sve mjere je 1.000,00 EUR, a minimalni trošak pojedinačne stavke je vrijednost od 665,00 EUR bez PDV-a (ili s PDV-om za ne obveznike PDV).

Prihvatljive aktivnosti, troškovi, intenzitet i najviši iznos po mjerama

Mjera 2.1 Unaprjeđenje procesa zbrinjavanja otpada i prelazak na kružno gospodarstvo
· Prihvatljive aktivnosti: Nabava dugotrajne imovine za uvođenje tehnologija za smanjenje nastanka otpada, ponovnu uporabu materijala i nusproizvoda, recikliranje, odvojeno prikupljanje i obradu otpada te uvođenje sustava industrijske simbioze .
· Prihvatljivi troškovi: Postrojenja, oprema, mjerni i kontrolni uređaji te računalni programi, evidentirani kao dugotrajna imovina  
· Intenzitet potpore: 80% prihvatljivih troškova (maksimalno 8.000,00 EUR) 

Mjera 2.3 Sufinanciranje troškova opreme - prerađivačke djelatnosti 
· Prihvatljive aktivnosti: Nabava i ugradnja novih, tehnološki naprednijih strojeva i opreme za proizvodnju, obradu i doradu koji utječu na podizanje produktivnosti i kvalitete proizvoda 
· Prihvatljivi troškovi: Alati, strojevi, postrojenja, mjerni i kontrolni uređaji te računalni programi evidentirani kao dugotrajna imovina.
· Intenzitet potpore: 80% prihvatljivih troškova (maksimalno 8.000,00 EUR)


Mjera 2.6 Potpore za razvoj inkluzivnog poduzetništva 
· Prihvatljive aktivnosti: Osiguravanje pristupačnosti građevina poslovne namjene (rampe, dizala, platforme za svladavanje visinskih razlika), prilagodba unutarnjih prostora (sanitarni čvorovi, učionice) te nabava medicinsko-terapijske (mobilne) i rehabilitacijsko-estetske opreme koja je izravno povezana s provedbom ciljeva ove Mjere
· Prihvatljivi troškovi: Oprema i radovi evidentirani kao dugotrajna imovina 
· Intenzitet potpore: 80% prihvatljivih troškova (maksimalno 8.000,00 EUR).

Mjera 2.7 Potpore novoosnovanim tvrtkama/obrtima - potpore poduzetnicima početnicima koji prvi put otvaraju obrt ili trgovačko društvo 

· Prihvatljive aktivnosti: Nabava dugotrajne imovine potrebne pri pokretanju poslovanja i za obavljanje registrirane djelatnosti za subjekte registrirane do 36 mjeseci 
· Prihvatljivi troškovi: Opremanje poslovnog prostora, nabava opreme za osnovnu djelatnost, informatičke opreme i računalnih programa, evidentiranih kao dugotrajna imovina 
· Intenzitet potpore: 80% prihvatljivih troškova (maksimalno 8.000,00 EUR)

	Neprihvatljivi troškovi za sve mjere: Trošak pojedinačne stavke na računu manji od 665,00 EUR ; kupnja prijevoznih sredstava (vozila, plovila) i mobilnih uređaja; troškovi nabave od povezanih osoba prema Općem poreznom zakonu; bankovni troškovi i naknade; reprogram postojećih kredita; trošak sufinanciran iz drugih javnih izvora.


V.  KRITERIJI ZA ODABIR PRIJAVA

Temeljem zaprimljenih prihvatljivih prijava, a ovisno o raspoloživim proračunskim sredstvima za tekuću godinu za provedbu mjera, utvrdit će se rang-lista prijava sukladno kriterijima za bodovanje. U slučaju da više prijava za potporu ima isti broj bodova, prednost u odabiru imat će prijava s ranijim datumom i vremenom podnošenja.

Kriteriji za odabir prijava i njihovo vrednovanje detaljno su definirani u Uputi za prijavitelje na Javni poziv koja se nalazi kao dio dokumentacije koja se objavljuje na mrežnoj stranici Županije uz Javni poziv.


VI.  ROK ZA PODNOŠENJE PRIJAVA 

Prijave se zaprimaju 20 dana od dana objave Javnog poziva na službenoj mrežnoj stranici Primorsko-goranske županije. 


VII.  NAČIN I MJESTO PODNOŠENJA PRIJAVA  

Prijave se podnose isključivo elektroničkim putem – primjenom SOM aplikacije.

Uz ispunjeni elektronički obrazac u aplikaciju se učitava obvezna dokumentacija, a sve u skladu s ovim Javnim pozivom, Uputama za prijavitelje na Javni pozivi i Uputama za rad u aplikaciji SOM. Upute, Obrasci za prijavu i natječajna dokumentacija dostupni su na službenoj mrežnoj stranici Primorsko-goranske županije, www.pgz.hr

Postupak zaprimanja, pregleda prijava, prihvatljivi prijavitelji i aktivnosti, kriteriji odabira, uvjeti i visina financiranja, donošenje Odluke o dodjeli potpora, obvezna dokumentacija  i druga pitanja vezana uz ovaj Javni poziv detaljno su opisani u Uputama za prijavitelje koje se nalaze na mrežnoj stranici Primorsko-goranske županije.

POSEBNA NAPOMENA:
Prijava u kojoj ne bude dostavljena sva dokumentacija navedena u popisu priloga - Obvezna dokumentacija koja se treba dostaviti uz ovjeren Obrazac prijave na Javni poziv, odnosno dostavljeni dokazi ne budu u skladu s propisanim te Prijave u kojima su dani neistiniti podaci ili je priložena nevjerodostojna dokumentacija smatrat će se formalno neispravnom i neće se dalje razmatrati.

Županija ima pravo u bilo kojem trenutku provedbe ovog Javnog poziva zatražiti od prijavitelja da izvrši uvid u originale dokumenata koji se prilažu prijavi i prijavitelj ih je dužan dostaviti.

Županija zadržava pravo izmjene i dopune Javnog poziva i Uputa za prijavitelje, produljenja roka te ima pravo poništiti Javni poziv. Sve eventualne izmjene i dopune Javnog poziva i Uputa bit će objavljene na službenim stranicama Primorsko-goranske županije.


VIII.  ROK ZA DONOŠENJE ODLUKE O DODJELI POTPORA

Odluka o dodjeli potpora s pripadajućim iznosom odobrenih novčanih sredstava bit će donijeta u roku od trideset (30) dana od dana zaključenja Javnog poziva.

Županija će potpisati ugovor o korištenju potpore s korisnicima kojima je odobrena potpora u roku od dvadeset (20) dana od dana donošenja Odluke o dodjeli potpora.


IX.  NAČIN OBJAVE ODLUKE O DODJELI POTPORA

Odluka o dodjeli potpora s popisom korisnika i iznosima odobrenih novčanih sredstava bit će objavljena na službenoj mrežnoj stranici Primorsko-goranske županiji u roku od 7 dana od dana donošenja Odluke.

Svi korisnici potpora će primiti Obavijest o ostvarenoj potpori male vrijednosti.

X.  KONTAKT PODACI ZA PITANJA

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-260, odnosno na e-adresu: gospodarstvo@pgz.hr.


Primorsko-goranska županija
Upravni odjel za turizam, poduzetništvo i ruralni razvoj

KLASA:402-02/26-08/3
URBROJ: 2170-08-01/5-26-3

Na temelju točke 6.6. Programa mjera razvoja poduzetništva u Primorsko - goranskoj  županiji za razdoblje 2026.  –   2029. godine („Službene novine“ broj  36 / 26) i točke I. Odluke  o raspisivanju Javnog poziva za dodjelu potpora temeljem Programa mjera razvoja  poduzetništva u Primorsko - goranskoj županiji za razdoblje 2026.  –   2029. godine u 2026.  godini za Mjere  2.1 ,  2.3, 2.6 i 2.7   ( ž upan, KLASA:  024 - 01/26 - 01/39 , URB ROJ:  2170 - 01 - 01/6 - 26 - 12 , od  24. rujna   2026. godine),                   PRIMORSKO - GORANSKA ŽUPANIJA   Upravni odjel za turizam, poduzetništvo i ruralni razvoj     o b j a v lj u j e  dana  28.   rujna 2026       J A V N I  P O Z I V     za dodjelu potpora temeljem Programa mjera razvoja poduzetništva u Primorsko - goranskoj županiji za razdoblje 2026.  –   2029. godine u 2026. godini za Mjere  2.1 ,  2.3, 2.6 i 2.7       I.   NAZIV TIJELA KOJE OBJAVLJUJE JAVNI POZIV     Upravni odjel za turizam,  poduzetništvo i ruralni razvoj Primorsko - goranske županije         II.   PREDMET JAVNOG POZIVA     Program   mjera razvoja poduzetništva u Primorsko - goranskoj županiji za razdoblje 2026.  –   2029. godine u 2026. godini   (u daljnjem tekstu: Program)    u dijelu  –   6. Provedba Mjere  2 Potpore male vrijednosti za jačanje konkurentnosti mikro, malog i srednjeg  poduzetništva, predstavlja akt na temelju kojeg se dodjeljuju potpore male vrijednosti u  smislu Uredbe Komisije (EU) 2023/2831, od 13. prosinca 2023.   godine o primjeni članaka  107. i 108. Ugovora o funkcioniranju Europske unije na de minimis potpore (Službeni list  Europske unije, L 2023/2831, 15.12.2023.).     Programom dodjele potpora male vrijednosti utvrđuju se mjere za provedbu ciljeva  -   ciljevi  i svr ha Programa, korisnici potpora, davatelj potpore, obveze davatelja i  primatelja/korisnika potpore, definiraju se pojmovi, postupak dodjele potpora, postupak  obrade podnesenih prijava, ugovaranje, dodjela potpore, rokovi i nadzor nad namjenskim  korištenjem  potpore, trajanje Programa i lokacija provedbe, prihvatljivi i neprihvatljivi  prijavitelji i sektori, prihvatljive aktivnosti i troškovi, iznos potpore, kriteriji za odabir,  intenzitet potpore i visina novčanog iznosa, odredbe o zbrajanju (kumulaciji potpo re),  vremenski okvir postupka dodjele potpora te objavljivanje i provedba .     Predmet ovog Javnog poziva je dodjela potpora male vrijednosti poduzetnicima sa  svrhom realizacije ciljeva Programa mjera razvoja poduzetništva u Primorsko - goranskoj  županiji za ra zdoblje 2026.  –   2029. godine u 2026. godini , putem sljedećih mjera :  

